CELEX: 62009CN0343
Language: fi
Date: 2009-08-26 00:00:00
Title: Asia C-343/09: Ennakkoratkaisupyyntö, jonka High Court of Justice (England & Wales), Queen’s Bench Division (Administrative Court) on esittänyt 26.8.2009 — Afton Chemical Limited v. Secretary of State for Transport

7.11.2009   
            
            
               FI
            
            
               Euroopan unionin virallinen lehti
            
            
               C 267/44
            
         Ennakkoratkaisupyyntö, jonka High Court of Justice (England & Wales), Queen’s Bench Division (Administrative Court) on esittänyt 26.8.2009 — Afton Chemical Limited v. Secretary of State for Transport
   (Asia C-343/09)
   2009/C 267/76
   Oikeudenkäyntikieli: englanti
   
      Ennakkoratkaisua pyytänyt tuomioistuin
   
   High Court of Justice (England & Wales), Queen’s Bench Division (Administrative Court)
   
      Pääasian asianosaiset
   
   
      Kantaja: Afton Chemical Limited
   
      Vastaaja: Secretary of State for Transport
   
      Ennakkoratkaisukysymykset
   
   Siltä osin kuin kyse on säännöksistä, jotka koskevat metallisia lisäaineita, joista säädetään direktiivin 98/70/EY muuttamisesta bensiinin, dieselin ja kaasuöljyn laatuvaatimusten osalta sekä kasvihuonekaasupäästöjen seurantaan ja vähentämiseen tarkoitetun mekanismin käyttöönottamisen osalta, neuvoston direktiivin 1999/32/EY muuttamisesta sisävesialusten käyttämien polttoaineiden laatuvaatimusten osalta ja direktiivin 93/12/ETY kumoamisesta 23.4.2009 annetussa Euroopan parlamentin ja neuvoston direktiivissä 2009/30/EY (1) (jäljempänä direktiivi):
   
               1)
            
            
               Siltä osin kuin kyseessä on 1 artiklan 8 kohdan osa, jossa direktiiviin 98/70/EY (2) lisätään uusi 8a artiklan 2 kohta, jolla metyylisyklopentadienyyli-mangaanitrikarbonyylin käyttö polttoaineessa rajoitetaan 1.1.2011 alkaen 6 mg:aan mangaania litraa kohti ja 1.1.2014 alkaen 2 mg:aan mangaania litraa kohti, onko tällaisten rajojen asettaminen
               
                           1)
                        
                        
                           lainvastaista, koska ne perustuvat ilmeiseen arviointivirheeseen?
                        
                     
                           2)
                        
                        
                           lainvastaista, koska ne ovat ennalta varautumisen periaatteen vaatimusten vastaisia?
                        
                     
                           3)
                        
                        
                           lainvastaista, koska ne ovat suhteettomia?
                        
                     
                           4)
                        
                        
                           lainvastaista, koska ne ovat yhdenvertaisen kohtelun periaatteen vastaisia?
                        
                     
                           5)
                        
                        
                           lainvastaista, koska ne ovat oikeusvarmuuden periaatteen vastaisia?
                        
                     
         
               2)
            
            
               Siltä osin kuin kyseessä on 1 artiklan 8 kohdan osa, jossa direktiiviin 98/70/EY lisätään uudet 8a artiklan 4, 5 ja 6 kohta, joissa vaaditaan, että kaikki metallisia lisäaineita sisältävät polttoaineet on merkittävä tekstillä ”sisältää metallisia lisäaineita”, onko tällaisen merkintävaatimuksen asettaminen
               
                           1)
                        
                        
                           lainvastaista, koska se perustuu ilmeiseen arviointivirheeseen?
                        
                     
                           2)
                        
                        
                           lainvastaista, koska se on suhteeton?
                        
                     
         
      (1)  EUVL L 140, s. 88.
   
      (2)  Bensiinin ja dieselpolttoaineiden laadusta ja neuvoston direktiivin 93/12/ETY muuttamisesta 13.10.1998 annettu Euroopan parlamentin ja neuvoston direktiivi 98/70/EY (EYVL L 350, s. 58).